turjo4nis/wikipedia-bn-dump-20250701 huggingface dataset:
গৌতমী

গৌতমী তাডিমাল হলেন একজন ভারতীয় চলচ্চিত্র অভিনেত্রী, যিনি প্রধানত তামিল ভাষার চলচ্চিত্রে কাজ করে থাকেন। তামিল ভাষা ছাড়াও তিনি তেলুগু, মালয়ালম, হিন্দি এবং কন্নড় ভাষার চলচ্চিত্রেও অভিনয় করেছেন। তিনি একাধারে একজন টেলিভিশন অভিনেত্রী, টেলিভিশন উপস্থাপক, লাইফ অ্যাগেইন ফাউন্ডেশনের প্রতিষ্ঠাতা এবং পোশাক নকশাকার।

চলচ্চিত্র 
ইঞ্জিনিয়ারিং বিভাগে পড়াশোনা করার জন্য গৌতমী বিশাখাপত্তনমের জিআইটিএএম বিশ্ববিদ্যালয়ে ভর্তি হয়েছিলেন। তিনি তার চাচাতো ভাইয়ের প্রযোজনায় তেলুগু ছবি দায়াময়ুডু-তে অভিনয়ের মাধ্যমে অভিনয় জগতে পদার্পণ করেছেন।

রজনীকান্ত ও প্রভু অভিনীত তামিল চলচ্চিত্র গুরু শিষ্য-এ অভিনয় করার মাধ্যমে তামিল চলচ্চিত্র জগতে প্রবেশ করেছিলেন। তিনি ১৯৮৭ থেকে ১৯৯৮ পর্যন্ত তামিল চলচ্চিত্র সর্বাধিক সক্রিয় অভিনেত্রী ছিলেন। তাঁর সময়ের অন্যান্য জনপ্রিয় নায়িকারা হলেন কুশবু, রেবতী, অমলা আক্কিনেনি এবং ভানুপ্রিয়ার। তার ক্যারিয়ারে তিনি অপূর্ব সাগধারারগল, রাজা চিন্না রোজা, থেভর মাগান, পনাক্করণ, গুরু শিষ্য, উরু ভিট্টু উরু বন্থু, ধর্ম ডুরাই, ধ্রুবম, রিক্সা মামা এবং মণি রত্নমের ইরুভার (১৯৯৭)-এর মতো চলচ্চিত্রে অভিনয় করেছেন; এই সকলে চলচ্চিত্রে তিনি মোহনলাল, প্রকাশ রাজ, রেবতী, ঐশ্বর্যা রাই, তাবু এবং নাসারের মতো অভিনয়শিল্পীদের সাথে অভিনয় করেছেন।

তিনি তামিল টেলিভিশন ধারাবাহিকইন্দিরা-এ কেন্দ্রীয় চরিত্রে অভিনয় করেছেন। তিনি এস. শঙ্করের জেন্টলম্যান (১৯৯৩-এর চলচ্চিত্র)-এ "চিক্কু বুক্কু রাইলু" নামক গানে একজন বিশেষ অভিনেত্রী হিসেবে উপস্থিত হয়েছিলেন। তিনি সান টিভিতে প্রচারিত আনবদন নামে একটি টক শো-এর উপস্থাপনা করেছিলেন, যা স্টার বিজয়ে প্রচারিত কফি উইথ আনু নামক অনুষ্ঠানের সাথে প্রতিযোগিতা করার জন্য চালু করা হয়েছিল। তিনি কালাইগনর টিভিতে প্রচারিত টেলিভিশন ধারাবাহিক অবিরামী-এ অভিনয় করেছেন। তিনি তার সঙ্গী কামাল হাসান অভিনীত চলচ্চিত্রের পোশাক নকশাকার হিসাবে ২০০০-এর দশকের শেষের দিকে চলচ্চিত্র জগতে ফিরে আসেন। তিনি দশবথারামের জন্য সেরা পোশাক নকশাকার হিসেবে বিজয় পুরস্কার অর্জন করেছিলেন। ষোল বছর পর, তিনি পাপানসাম নামক তামিল চলচ্চিত্রে অভিনয় করে তামিল চলচ্চিত্র জগতে ফিরে আসেন, যেখানে তিনি তাঁর সঙ্গী কমল হাসানের সাথে জুটি বেঁধেছিলেন।

ব্যক্তি জীবন 
তিনি ৩৫ বছর বয়সে স্তন ক্যান্সারে আক্রান্ত হয়েছিলেন এবং সেখান থেকে পুনরুদ্ধার হয়েছেন। তিনি ২০০৫ সাল থেকে ২০১৮ সাল পর্যন্ত অভিনেতা কামাল হাসানের সাথে বৈবাহিক সম্পর্কে ছিলেন। তিনি পরবর্তীকালে ২০টিরও বেশি চলচ্চিত্রে অভিনয় করেছিলেন। তিনি ২০১৮ সালে তিনি এবং কামাল হাসান আলাদা হয়ে যান। ২০১৯ সালে তিনি ৫১ বছর বয়সে অভিনেতা সন্দীপ ভাটিয়ার সাথে বিবাহ বন্ধনে আবদ্ধ হয়েছেন।

তথ্যসূত্র

বহিঃসংযোগ 

 

১৯৬৮-এ জন্ম
তেলুগু চলচ্চিত্র অভিনেত্রী
ভারতীয় টেলিভিশন অভিনেত্রী
ভারতীয় কৌতুকাভিনেত্রী
তামিলনাড়ু রাজ্য চলচ্চিত্র পুরস্কার বিজয়ী
কন্নড় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
ক্যান্সার থেকে বেঁচে যাওয়া ব্যক্তি
ফিল্মফেয়ার পুরস্কার দক্ষিণ বিজয়ী
মালয়ালম চলচ্চিত্র অভিনেত্রী
জীবিত ব্যক্তি
ভারতীয় পোশাক পরিকল্পনাকারী
ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু অভিনেত্রী
ভারতীয় নারী বেশভূষাশৈলী নকশাবিদ
২১শ শতাব্দীর ভারতীয় নকশাকার
২১শ শতাব্দীর ভারতীয় নারী শিল্পী
২০শ শতাব্দীর ভারতীয় নকশাকার
২০শ শতাব্দীর ভারতীয় নারী শিল্পী
তামিল টেলিভিশনের অভিনেত্রী
হিন্দি চলচ্চিত্র অভিনেত্রী
অন্ধ্রপ্রদেশের অভিনেত্রী
মঞ্জুলা চেল্লুর

মঞ্জুলা চেল্লুর (জন্ম ৫ই ডিসেম্বর ১৯৫৫) হলেন বোম্বে হাইকোর্টের প্রাক্তন প্রধান বিচারপতি। তিনি কলকাতা হাইকোর্টের প্রথম মহিলা প্রধান বিচারপতি, কেরালা হাইকোর্ট এর প্রধান বিচারপতি এবং কর্ণাটক হাইকোর্ট এর প্রথম মহিলা বিচারক ছিলেন। অবসরকালীন বয়স পার হয়ে যাবার পর ২০১৭ সালের ৪ঠা ডিসেম্বর তিনি কাজ থেকে অবসর নিয়েছিলেন।

শিক্ষাগত যোগ্যতা
চেল্লুরের জন্ম হয়েছিল কর্ণাটকে। তিনি কলায় স্নাতক ডিগ্রি পেয়েছিলেন বেল্লারীর আলাম সানমঙ্গলম্মা উইমেন'স কলেজ থেকে, এবং বেঙ্গালুরু রেণুকাচার্য আইন কলেজ থেকে আইন ডিগ্রি অর্জন করেছিলেন। ১৯৭৭ সালে ভারতের সর্বোচ্চ ন্যায়ালয় তাঁকে ইংল্যান্ডের ওয়ারউইক বিশ্ববিদ্যালয় এর লিঙ্গ ও আইন ফেলোশিপ পড়ার খরচ দিয়েছিল। ২০১৩ সালে চেল্লুর কর্ণাটক রাজ্য মহিলা বিশ্ববিদ্যালয় থেকে একটি সম্মানসূচক ডক্টরেট ডিগ্রী পেয়েছিলেন।

কর্ম জীবন

চেল্লুর বেল্লারীতে আইন অনুশীলনকারী প্রথম মহিলা আইনজীবী ছিলেন। তিনি স্থানীয় বেল্লারি আদালতে আইনি পরামর্শদাতা হিসাবে দেওয়ানি ও ফৌজদারি আইন উভয়ই অনুশীলন করেছিলেন।

১৯৮৮ সালে তিনি জেলা ও দায়রা বিচারক  নিযুক্ত হন; তিনি কোলার এবং মহীশূরের প্রধান ও দায়রা বিচারক হিসাবে দায়িত্ব পালন করেছিলেন। এই পদগুলির পাশাপাশি তিনি ছোট কারণগুলির আদালতের প্রধান বিচারক এবং বেঙ্গালুরুর পারিবারিক আদালতের প্রধান বিচারকও ছিলেন। ২০০০ সালের ২১ ফেব্রুয়ারি, তাঁকে কর্ণাটক হাইকোর্টের বিচারক মনোনীত করা হয়।

চেল্লুর ২১শে জুন ২০০৮ থেকে ২৫শে মার্চ ২০১০ পর্যন্ত কর্ণাটকের জুডিশিয়াল একাডেমির সভাপতির দায়িত্ব পালন করেছেন। তিনি কর্ণাটক রাজ্য আইনি পরিষেবা কর্তৃপক্ষের নির্বাহী সভাপতিও ছিলেন। ২০১১ সালের ৯ই নভেম্বর তিনি কেরালা হাইকোর্টের ভারপ্রাপ্ত প্রধান বিচারপতি নিযুক্ত হন  এবং ২৬শে সেপ্টেম্বর ২০১২ সাল থেকে তিনি কেরালার প্রধান বিচারপতি ছিলেন।

উচ্চ মর্যাদাসম্পন্ন মামলা

২০১৩ সালে, প্রধান বিচারপতি চেল্লুর এবং বিচারপতি বিনোদ চন্দ্রানের সমন্বয়ে গঠিত কেরালা হাইকোর্টের বিভাগীয় বেঞ্চ, রাজ্য সরকারকে রাজ্যসভার উপ সভাপতি পি. জে. কুরিয়েনেরর বিরুদ্ধে উচ্চ পর্যায় ভুক্ত ধর্ষণ মামলার বিষয়ে একটি বিবৃতি দাখিলের নির্দেশ দিয়েছিল। ২০১৩ সালের মার্চ মাসে, অন্য একটি তদন্তে, বিচারপতিরা বিশিষ্ট  মার্কসবাদী রাজনীতিবিদ এবং বিরোধীদলীয় নেতা ভি. এস. অচ্যুতানন্দনের "আইসক্রিম পার্লার নাশকতার মামলা"র  তাড়াতাড়ি শুনানির আর্জি নাকচ করে দেন। এই মামলাটি ১৯৯০-এর দশকে আইসক্রিম পার্লারের সাথে জড়িত যেখানে বালিকা এবং মহিলাদের পতিতাবৃত্তিতে প্রলুব্ধ করার জন্য করা হয়েছিল।

তথ্যসূত্র

বহিঃসংযোগ

 The Hon'ble Dr. Manjula Chellur, Chief Justice. calcuttahighcourt.nic.in

১৯৫৫-এ জন্ম
জীবিত ব্যক্তি
ভারতীয় বিচারপতি
কেরল উচ্চ আদালতের প্রধান বিচারপতি
২১শ শতাব্দীর ভারতীয় আইনজীবী
২০শ শতাব্দীর ভারতীয় আইনজীবী
২০শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় রাজনীতিবিদ
২০শ শতাব্দীর ভারতীয় বিচারক
কলকাতা উচ্চ আদালতের প্রধান বিচারপতি
২১শ শতাব্দীর ভারতীয় বিচারক
২১শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় রাজনীতিবিদ
২১শ শতাব্দীর ভারতীয় নারী বিচারক
কর্ণাটকের রাজনীতিতে নারী
গীতা (অভিনেত্রী)

গীতা কদম্বী (জন্ম: ১৪ই জুলাই ১৯৬২) হলেন একজন ভারতীয়, যিনি মালয়ালম, তামিল, কন্নড়, তেলুগু এবং হিন্দি ভাষার চলচ্চিত্রে অভিনয় করেছেন। তিনি তামিল ছবি বৈরভী-এ (রজনীকান্তের বোন হিসাবে) অভিনয় করার মাধ্যমে চলচ্চিত্র জগতে আত্মপ্রকাশ করেছেন। তারপর থেকে তিনি দক্ষিণ ভারতের প্রায় সকল ভাষার ২০০টিরও বেশি চলচ্চিত্রে এবং কয়েকটি হিন্দি চলচ্চিত্রেও অভিনয় করেছেন। তিনি বেশ কয়েকটি দক্ষিণ ভারতীয় টেলিভিশন ধারাবাহিকে অভিনয় করেছেন। গীতা তার অভিনয়ের জন্য দুটি ফিল্মফেয়ার পুরস্কার, একটি কর্ণাটক রাজ্য চলচ্চিত্র পুরস্কার এবং একটি কেরল রাজ্য চলচ্চিত্র পুরস্কার জয়লাভ করেছেন।

পেশা 
১৯৭৮ সালে বৈরভী নামক তামিল চলচ্চিত্রের কেন্দ্রীয় চরিত্রে (যেটি চলচ্চিত্রে রজনীকান্তের বোনের চরিত্রে ছিল) অভিনয় করার মাধ্যমে তার ক্যারিয়ার শুরু করেছিলেন। তিনি যখন চলচ্চিত্রে অভিনয়ের জন্য প্রস্তাব পেয়েছিলেন, তখন তিনি সপ্তম শ্রেণির শিক্ষার্থী ছিলেন। উক্ত সময়ে তিনি মুষ্টিমেয় চলচ্চিত্রে অভিনয়ের জন্য প্রস্তাব পেতে শুরু করেছিলেন, এবং তিনি সে সময় তার ক্যারিয়ারে মনোনিবেশ করার জন্য অষ্টম শ্রেণিতে থাকা অবস্থায় পড়াশোনা বন্ধ করে দিয়েছিলেন। ১৯৮৬ সালে মালয়ালম চলচ্চিত্র পঞ্চগ্নি-এ ইন্দিরা চরিত্রে অভিনয় করেছিলেন। এই চলচ্চিত্রটি নকশালের বিপ্লবী নেতা অজিতের সত্য জীবন কাহিনী অবলম্বনে নির্মাণ করা হয়েছিল। দ্য হিন্দু গীতা সম্পর্কে লিখেছিল যে, তিনি "মালয়ালম চলচ্চিত্রের বৈশিষ্ট্যসূচক অভিনেত্রীদের একজন"। অতঃপর তিনি সুখামো দেবী, শামিচু এন্নোরু ভাক্কু, আভানাঝি, গীতম-এর মতো জনপ্রিয় মালয়ালম চলচ্চিত্রে অভিনয় করেছেন। এই সকল চলচ্চিত্রে তার অভিনয় সমালোচকদের বেশ প্রশংসিত হয়েছে। ১৯৮৯ সালে তিনি অরূ ভাদাক্কন বীরগাঁথা-এ তার অভিনয়ের জন্য সেরা অভিনেত্রী হিসেবে তার ক্যারিয়ারের দ্বিতীয় রাজ্য পুরস্কার লাভ করেছিলেন। তিনি তার ক্যারিয়ারের অধিকাংশ চলচ্চিত্রে মম্মুট্টী এবং মোহনলালের সাথে অভিনয় করেছেন।

গীতা কাই আলাভু মানাসু এবং এঙ্গিরিন্ধো ভান্থাল মতো তামিল ধারাবাহিকে অভিনয় করেছেন; এই দুটি ধারাবাহিকই কৈলাস বলচন্দ পরিচালনা করেছেন। অতঃপর তিনি কাথায়াম কারানামাম-এর মতো তামিল ধারাবাহিকে অভিনয় করেছেন। সম্প্রতি তিনি সান টিভিতে প্রচারিত রাজাকুমারীতে অভিনয় করেছেন, যেখানে তিনি রম্যা কৃষ্ণন মা-এর চরিত্রে অভিনয় করেছেন।

ব্যক্তি জীবন 
১৯৮০-এর দশক এবং ১৯৯০-এর দশকের গোড়ার দিকে, গীতা দক্ষিণ ভারতে সবচেয়ে সুন্দর নায়িকা হিসাবে বিবেচিত হতেন। তার চাঞ্চল্যকর, খুব লম্বা শারীরিক কাঠামো জন্য তিনি মুগ্ধকর এবং অ-মুগ্ধকর চরিত্রে অভিনয় করতেন, যা তাকে একটি ব্যাপক জনপ্রিয়তা অর্জন করতে দারুণভাবে সহায়তা করেছে।

তথ্যসূত্র

বহিঃসংযোগ 

 

ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
তেলুগু চলচ্চিত্র অভিনেত্রী
ফিল্মফেয়ার পুরস্কার দক্ষিণ বিজয়ী
মালয়ালম চলচ্চিত্র অভিনেত্রী
কেরল রাজ্য চলচ্চিত্র পুরস্কার বিজয়ী
জীবিত ব্যক্তি
১৯৬২-এ জন্ম
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
বেঙ্গালুরুর অভিনেত্রী
তেলুগু টেলিভিশনের অভিনেত্রী
হিন্দি চলচ্চিত্র অভিনেত্রী
তামিল টেলিভিশনের অভিনেত্রী
সায়ন্তনী ঘোষ

সায়ন্তনী ঘোষ (জন্ম: ৬ই সেপ্টেম্বর ১৯৮৪) হলেন একজন ভারতীয় টেলিভিশন অভিনেত্রী, যিনি কুমকুম - এক পেয়ারা সা বন্ধন, নাগিন, মহাভারত, ইতনা করো না মুঝে পেয়ার এবং নামকরণ-এ তার অভিনয়ের মাধ্যমে জনপ্রিয়তা অর্জন করেছেন। তিনি ২০১২ সালে বিগ বস ৬ - এ অংশগ্রহণ করেছিলেন। অতঃপর তিনি স্টার প্লাসে প্রচারিত মেডিকেল সিরিজ সঞ্জীবনী ২-এ ড. অঞ্জলি গুপ্তার চরিত্রে অভিনয় করেছেন। সম্প্রতি তিনি কালার্স টিভিতে প্রচারিত নাগিন ৪-এ মান্যতা চরিত্রে অভিনয় করেছেন।

ব্যক্তিগত জীবন 
সায়ন্তনী ঘোষ তার দীর্ঘদিনের প্রেমিক অনুগ্রহ তিওয়ারির সাথে ২০২১ সালের ৬ ডিসেম্বর বিবাহ বন্ধনে আবদ্ধ হন।

২০২২ সালের জানুয়ারিতে, তিনি তার স্বামীর সাথে কোভিড-১৯ এর জন্য ইতিবাচক পরীক্ষা করেছিলেন। তিনি শুটিং থেকে একটি সংক্ষিপ্ত বিরতি নিয়েছিলেন এবং নিজেকে কোয়ারেন্টাইন করেছিলেন। কিছু সময় পরে, তিনি পুনরুদ্ধার করেছিলেন এবং কোভিড-১৯ এর জন্য নেতিবাচক পরীক্ষা করেছিলেন, যার পরে তিনি অনুষ্ঠানের জন্য আবার শুটিং শুরু করেছিলেন।

কর্মজীবন 
সায়ন্তনী ঘোষ ১৯৮৪ সালের ৬ই সেপ্টেম্বর ভারতের পশ্চিমবঙ্গের কলকাতায় জন্মগ্রহণ করেছেন। তিনি মিস কলকাতা নামক সুন্দরী প্রতিযোগিতা জয়লাভ করার পর ২০০২ সালে ভারতীয় টেলিভিশন ধারাবাহিক কুমকুম - এক পেয়ারা সা বন্ধন-এ অভিনয় করেছেন; এটি ছিল অভিনয় জগতে তার প্রথম কাজ। কিন্তু টেলিভিশন প্রথম কাজ করার আগে তিনি বাংলা ভাষার চলচ্চিত্রে কাজ করেছিলেন। টেলিভিশনে প্রথম কাজ করার চার বছর পর তিনি জি টিভিতে প্রচারিত জনপ্রিয় টেলিভিশন ধারাবাহিক নাগিন-এ অভিনয় করেছেন; যেখানে তিনি অমৃতার চরিত্রে অভিনয় করেছেন। এর দুই বছর পর, তিনি সনি এন্টারটেইনমেন্ট টেলিভিশনে প্রচারিত আদালত-এর একটি পর্বে অভিশংসক প্রণালী গুজরালের চরিত্রে অভিনয় করেছেন। অতঃপর ২০১২ সালে, তিনি সালে কালার্স টিভিতে প্রচারিত জনপ্রিয় আপাতবাস্তব টেলিভিশন অনুষ্ঠান বিগ বস ৬-এ একজন প্রতিযোগী হিসেবে অংশগ্রহণ করেছিলেন; যেখানে তিনি মাত্র ২০ দিন অবস্থান করেছিলেন। এই অনুষ্ঠানের তৃতীয় সপ্তাহেই তিনি দর্শকের ভোটে ঘর থেকে নির্গত হয়েছিলেন।

২০১৩ সালে তিনি মহাকাব্য ভিত্তিক টেলিভিশন ধারাবাহিক মহাভারত-এ সত্যবতী (একজন জেলে যিনি পরবর্তীতে সম্রাটের স্ত্রী হয়েছিলেন) নামক কেন্দ্রীয় চরিত্রে অভিনয় করেছেন। ২০১৪ সালে সায়ন্তনী ইতনা করো না মুঝে পেয়ার-এ একজন খলনায়কের চরিত্রে অভিনয় করেছিলেন। অতঃপর তিনি লাইফ ওকে-এ প্রচারিত নৃত্য বিষয়ক আপাতবাস্তব টেলিভিশন অনুষ্ঠান ডেয়ার ২ ডান্স-এ একজন প্রতিযোগী হিসেবে অংশ নিয়েছিলেন। ২০১৫ সালে, সায়ন্তনী কালার্স টিভিতে প্রচারিত জনপ্রিয় টেলিভিশন ধারাবাহিক শ্বশুরাল সিমর কা-এ রাজকুমারী রাজেশ্বরীর চরিত্রে অভিনয় করেছিলেন। এরপরে তিনি রিশতো কা মেলা, কমেডি নাইটস উইথ কপিল এবং কমেডি ক্লাসেস-এর মতো টেলিভিশন অনুষ্ঠানে কাজ করেছেন। ২০১৫ সালের শেষের দিকে, সায়ন্তনী সন্তোষী মা-এ পৌলমি মা নামক কেন্দ্রীয় চরিত্রে অভিনয় করেছিলেন। ২০১৬ সালে তিনি রোমান্টিক নাটক নামকরণ-এ ২০১৮ সালের ফেব্রুয়ারি মাস পর্যন্ত (তার চরিত্রের মৃত্যু পর্যন্ত) অভিনয় করেছেন, উক্ত ধারাবাহিকে তিনি নীলা পারিখ নামক চরিত্রে অভিনয় করেছেন। ২০১৯ সালে, তিনি অভী - এ হন্টেড হোস্টেল নামক একটি মঞ্চ নাটকে অভিনয়ের মাধ্যমে মঞ্চ জগতে প্রবেশ করেছেন।

চলচ্চিত্র

টেলিভিশন

তথ্যসূত্র

বহিঃসংযোগ 

 

১৯৮৪-এ জন্ম
জীবিত ব্যক্তি
কলকাতার অভিনেত্রী
হিন্দি টেলিভিশন অভিনেত্রী
ভারতীয় টেলিভিশন অভিনেত্রী
বাংলা চলচ্চিত্র অভিনেত্রী
বিগ বসের (হিন্দি টিভি ধারাবাহিক) প্রতিযোগী
২১শ শতাব্দীর ভারতীয় অভিনেত্রী
মাধবী পারেখ

মাধবী পারেখ (জন্ম ১৯৪৪) একজন ভারতীয় সমকালীন চিত্রশিল্পী। তিনি নতুন দিল্লিতে বাস করেন।

প্রারম্ভিক জীবন 
মাধবী পারেখের জন্ম গুজরাটের আহমেদাবাদের নিকটে সনজায়া গ্রামে, যেখানে তাঁর বাবা ছিলেন গান্ধীবাদী স্কুল শিক্ষক এবং পোস্টমাস্টার। 

১৯৫৭ সালে, মাধবী পনেরো বছর বয়সে ভারতীয় শিল্পী মনু পারেখকে বিয়ে করেছিলেন। মনু জেজে স্কুল অফ আর্টে পড়াশোনা করেছেন। বিয়ের পর তারা প্রথমে আহমেদাবাদ, পরে মুম্বাই চলে যান, যেখানে মাধবী মন্টেসরি প্রশিক্ষণ কোর্স করেছিলেন। ১৯৬৪ সালে তারা কলকাতায় চলে আসেন। ১৯৬৫ সালে নয়াদিল্লিতে যাওয়ার আগে অবধি তারা কলকাতায় ছিলেন।

পেশা 
প্রথমদিকে, মাধবী পারেখ নিজে একজন শিল্পী হতে উৎসাহি ছিলেন না, তবে তাঁর স্বামী মনু তাকে সে ব্যাপারে উদ্বুদ্ধ করেছিলেন। ১৯৬০-এর দশকে তাদের প্রথম কন্যা মনীষা গর্ভে থাকাকালীন মাধবী চিত্রকর্ম শুরু করেছিলেন।  ১৯৬৮ সালে মাধবী কলকাতার বিড়লা একাডেমিতে প্রথমবার তাঁর কাজ প্রদর্শন করেছিলেন। তার একটি চিত্রকর্ম ললিত কলা আকাদেমির বার্ষিক প্রদর্শনীতে বাছাই করা হয়েছিল এবং পরে সেই চিত্রকর্মটি জাতীয় সংস্থা তার ক্যারিয়ার শুরু করার সহায়তা করতে কিনেছিল।  ১৯৭৩ সালে তিনি চেমল্ট আর্ট গ্যালারীটিতে তার প্রথম একক শো করেছিলেন।

মাধবী তার শৈশব এবং কল্পনার স্মৃতি চিত্রিত করে চিত্রকর্ম শুরু করেছিলেন। তার চিত্রগুলি প্রাণবন্ত এবং বাস্তব। তিনি ঐতিহ্যবাহী লোকশৈলীতে চিত্রাঙ্কন শুরু করেছিলেন এবং পরে ধীরে ধীরে ক্যানভাস তেল এবং এক্রলিক মাধ্যম এবং কাগজে জলরঙের মাধ্যমের দিকে সরে গিয়েছিলেন, যা তাকে তার শৈল্পিক কল্পনা প্রসারিত করার পাশাপাশি নারী, শিশু, নগর ও পল্লী সম্পর্কে তার ভাবনা প্রকাশের জন্য একটি মাধ্যম খুঁজে পেতে সাহায্য করেছিল।

প্রভাব 
ভারতের একটি গ্রামাঞ্চলে তাঁর শৈশবে কাটানো দিনগুলি এবং লোককাহিনী তাঁর শুরুর কাজগুলি করতে অনুপ্রাণিত করেছিল। মেঝেতে আলপনার ঐতিহ্যবাহী নকশাগুলি, মাধবীর কাছে গৃহস্থালির দৈনন্দিন একটি কর্মচিত্র করে তুলেছিল এবং সেগুলি তাঁর চিত্রকর্মের প্রাথমিক রূপ হিসাবে ধীরে ধীরে বদলে গিয়েছিল।  তাঁদের বিবাহিত জীবনের  শুরুর দিনগুলিতে, শিল্পী স্বামী মনু পারেখ, মাধবীকে এ্কজন সুইস জার্মান শিল্পী পল ক্লি রচিত একটি বই উপহার দেন, যা তার অঙ্কন শৈলিতে প্রাথমিক প্রভাব ফেলে। পারেখের অঙ্কন শৈলিতে ফেলা প্রভাবগুলির মধ্যে ইতালিয়ান সমসাময়িক শিল্পী ফ্রান্সেস্কো ক্লিমেন্টও অন্তর্ভুক্ত রয়েছে।

শুরুতে অনেক একক প্রদর্শনী করার পর, মাধবী ১৯৮৫ সালে উল্লেখযোগ্য দলগত প্রদর্শনীতে অংশ নিয়েছিলেন যেমন, ১৯৮৫ সালে তুরস্ক এবং যুগোস্লাভিয়া, চার মহিলা শিল্পীর জলরঙছবি, ১৯৮৭ সালে ভোপালের ভারত ভবনে এবং জাহাঙ্গীর আর্ট গ্যালারী, মুম্বাইয়ে।

পুরস্কার এবং স্বীকৃতি

তথ্যসূত্র 

জীবিত ব্যক্তি
১৯৪২-এ জন্ম
ভারতীয় নারী চিত্রশিল্পী
গুজরাতের চিত্রশিল্পী
২১শ শতাব্দীর নারী শিল্পী
২১শ শতাব্দীর ভারতীয় নারী শিল্পী
২০শ শতাব্দীর ভারতীয় শিল্পী
মঞ্জুলা পদ্মনাভন

মঞ্জুলা পদ্মনাভন (জন্ম: ২৩শে জুন ১৯৫৩) হলেন একজন নাট্যকার, সাংবাদিক, কমিক স্ট্রিপ শিল্পী এবং শিশু সাহিত্যিক। অনেকগুলি নাটকের মধ্যে তাঁর দুটি নাটক ছিল লাইটস আউট (১৯৮৩) এবং হারভেস্ট (১৯৯৭)। ২০০১ সালে পরিচালক গোবিন্দ নীহালানি তাঁর হার্ভেস্ট নাটকটিকে দেহম নামে একটি চলচ্চিত্রে রূপায়িত করেছিলেন। ২০১৭ সালে গোবিন্দ নীহালানি লাইটস আউট নাটকটিকে নিয়ে, তি আনি ইতার নাম দিয়ে একটি মারাঠি চলচ্চিত্রে রূপান্তরিত করেছিলেন।  তাঁর কমিক স্ট্রিপগুলি সাপ্তাহিকভাবে মুম্বইয়ের সানডে অবজার্ভার পত্রিকায় (১৯৮২-৮৬) এবং দৈনিক ভাবে দিল্লির পাইওনিয়ারে (১৯৯১-৯৭) প্রকাশিত হত। তাঁর বইগুলির মধ্যে আছে হট ডেথ, কোল্ড স্যুপ, ফর গেটিং দেয়ার, দিস ইস সুকি! এবং ক্লেপটোম্যানিয়া। তাঁর হারভেস্ট (১৯৯৭) নাটকটি, ১৯৯৭ সালে থিয়েটারের জন্য ওনাসিস পুরস্কার জিতেছিল। মঞ্জুলা শিশুদের জন্য তাঁর নিজস্ব উপন্যাস, মাউস অ্যাটাক এবং মাউস ইনভেডার সহ চব্বিশটি বইতে ছবি এঁকেছেন।

প্রাথমিক জীবন
মঞ্জুলা ১৯৫৩ সালের ২৩শে জুন দিল্লিতে এক সরকারি কূটনীতিবিদ পরিবারে জন্মগ্রহণ করেছিলেন। তিনি কৈশোর বয়সে আবাসিক বিদ্যালয়ে থেকে পড়াশুনো করেছেন। কলেজ জীবনের পরে, তাঁর নিজের পথ তৈরির দৃঢ় সংকল্প তাঁকে প্রকাশনা এবং গণমাধ্যম সম্পর্কিত ক্ষেত্রগুলির দিকে নিয়ে গিয়েছিল।

পেশা এবং কাজ

তিনি তাঁর নাটক হার্ভেস্ট  এর জন্য গ্রীক ওনাসিস পুরস্কার পেয়েছিলেন। এই নাটকটি অবলম্বন করে পরিচালক গোবিন্দ নীহালানি একটি চলচ্চিত্র দেহম  তৈরি করেছিলেন। চলচ্চিত্রটি পুরস্কার পেয়েছিল। তাঁর লাইটস আউট নাটক অবলম্বনে গোবিন্দ নীহালানি ২০১৭ সালে তি আনি ইতার নাম দিয়ে একটি মারাঠি চলচ্চিত্র তৈরি করেছিলেন।

তাঁর হিডেন ফায়ারস  হল ধারাবাহিক নাটকের সিরিজ। তার অন্যান্য রচনাগুলির মধ্যে আছে দ্য আর্টিস্ট'স মডেল  (১৯৯৫) এবং সেক্সটেট (১৯৯৬)।

তিনি ক্লেপটোম্যানিয়া  নামে একটি ছোটগল্পের সংকলনও লিখেছেন। ২০০৮ সালে প্রকাশিত তাঁর বই হল এস্কেপ । সংবাদপত্রের কলাম লেখার পাশাপাশি তিনি কমিক স্ট্রিপ তৈরি করেছিলেন। তিনি 'সুকি' নামে একটি ভারতীয় কমিক চরিত্র তৈরি করেছিলেন, যা সানডে অবজার্ভার পত্রিকায় কমিক স্ট্রিপ হিসাবে ধারাবাহিকভাবে প্রকাশিত হত। ১৯৯৭ সালের আগে (যে বছর তাঁর হার্ভেস্ট নাটকটি মঞ্চস্থ হয়েছিল) তিনি ব্যঙ্গচিত্র অংকনকারী শিল্পী হিসাবে বেশি পরিচিত ছিলেন, এবং তাঁর দৈনিক কার্টুন স্ট্রিপ প্রকাশিত হত দ্য পাইওনিয়ার  পত্রিকায়। তাঁর ডাবল টক  বইটি বম্বে স্ট্রিপ কমিকের একটি সংগ্রহ।

লেখক এবং চিত্রক হিসাবে
 ২০১৩ থ্রী ভার্জিনস এ্যান্ড আদার স্টোরিজ,  নতুন দিল্লি, ভারত: যুব্বান বুকস।
 ২০১৫ আইল্যান্ড অব লস্ট গার্লস,  হ্যাচেট।
 ২০১১ আই অ্যাম ডিফারেন্ট! ক্যান ইউ ফাইন্ড মি?  ওয়াটারটাউন, মাস: চার্লসব্রিজ প্রকাশনী।
 ২০০৮ এস্কেপ, হ্যাচেট।
 ২০০৫ আনপ্রিনসেস!  নতুন দিল্লি: পাফিন বুকস।
 ১৯৮৬ এ ভিজিট টু দ্য সিটি মার্কেট, নতুন দিল্লি: ন্যাশনাল বুক ট্রাস্ট
 ২০০৩ মাউস অ্যাটাক

চিত্রক হিসাবে
 বেগ, তারা আলী, এবং মঞ্জুলা পদ্মনাভন। ১৯৭৯। ইন্দ্রানী অ্যান্ড দ্য এনচান্টেড জাঙ্গল নতুন দিল্লি: থমসন প্রেস (ভারত) লিমিটেড
 মৈথিলি জগন্নাথন ও মঞ্জুলা পদ্মনাভন। ১৯৮৪। ড্রুপি ড্রাগন । নতুন দিল্লি: থমসন প্রেস।

হাস্যকর রেখাচিত্রমালা (কমিক স্ট্রিপ)

 ২০০৫ ডাবল টক. নতুন দিল্লি: পেঙ্গুইন বুকস।

তথ্যসূত্র

জীবিত ব্যক্তি
২০শ শতাব্দীর ভারতীয় লেখিকা
ভারতীয় নারী নাট্যকার
ভারতীয় শিশুসাহিত্যিক
১৯৫৩-এ জন্ম
২০শ শতাব্দীর ভারতীয় নাট্যকার
দিল্লির লেখিকা
অদিতি শর্মা (অভিনেত্রী)

অদিতি শর্মা (জন্ম : ২৪শে আগস্ট ১৯৮৩) একজন ভারতীয় টেলিভিশন এবং চলচ্চিত্র অভিনেত্রী ও মডেল। তিনি অ্যান্ডটিভি চ্যানেলের গঙ্গা  ধারাবাহিকে গঙ্গা শুক্লার চরিত্রে এবং কালার টিভি চ্যানেলের সিলসিলা বদলতে রিশ্তো কা ধারাবাহিকে অভিনয় করার জন্য পরিচিত হয়েছেন। যদিও তাঁর সাধারণ চেহারার জন্য তাঁকে প্রথমদিকে অনেক চরিত্র নির্বাচক (কাস্টিং ডিরেক্টর) নিতে অস্বীকার করেছিলেন, কিন্তু এখন অদিতি অনেক পণ্যের মুখপাত্র হয়ে উঠেছেন। তিনি ডমিনোস, তানিশক, নিকন, এভার ইউথ, ফেয়ার অ্যান্ড লাভলী, প্যারাসুট অয়েল, ব্রিটানিয়া, এমটিআর, ব্যাংক অফ ইন্ডিয়া, রিলায়েন্স, টাটা, স্টেফ্রি, ইন্ডিয়া ফার্স্ট ইন্স্যুরেন্স, সানফিস্ট, মারুতি, মুভ, ব্রুক বন্ড সহ বেশ কয়েকটি বড়ো কোম্পানির মডেল হয়েছেন। এছাড়াও তিনি স্টার প্লাস চ্যানেলের প্রচার অনুষ্ঠানেও থাকেন। অদিতি 'খান্না অ্যান্ড আইয়ার (২০০৭) ছবির মাধ্যমে বলিউডে (হিন্দি চলচ্চিত্রে) আত্মপ্রকাশ করেছিলেন এবং একই বছরে তাঁর কুছ খাট্টা কুছ মিঠাও মুক্তি পেয়েছিল। সুভাষ ঘাইয়ের ছবি ব্ল্যাক অ্যান্ড হোয়াইট (২০০৮)তাঁকে প্রচারের আলোয় এনেছিল। ২০১১ সালে, তিনি লেডিস ভার্সেস রিকি বহল চলচ্চিত্রে একটি সমালোচনামূলক ভূমিকায় অভিনয় করেছিলেন এবং সেটি যথেষ্ট প্রশংসা পেয়েছিল। এর পরে তিনি মৌসম (২০১১) চলচ্চিত্রে একটি প্রাণবন্ত মেয়ের চরিত্র অভিনয় করেছিলেন। অদিতি টলিউড (তেলুগু) চলচ্চিত্রেও কাজ করেছেন: গুন্ডে জল্লুমান্ডি (২০০৮), ওম শান্তি (২০১০) এবং বাবলু (২০১১)।

কর্ম জীবন 
২০০৪ সালে জি টিভিতে প্রচারিত প্রতিভা অন্বেষণের অনুষ্ঠান ইন্ডিয়া'স বেস্ট সিনেস্টারস কি খোজ এর বিজেতা ছিলেন অদিতি।

তিনি টাটা স্কাই, ডোমিনো'স পিজা, কোলগেট, ফেয়ার অ্যান্ড লাভলী, প্যারাসুট অয়েল, ব্যাংক অব ইন্ডিয়া, স্টেফ্রি, তানিশক, মুভ, ডাবর মধু, তাজা চা, ব্রিটানিয়া, রিলায়েন্স এবং টাটা ভেনচারের মত কোম্পানীর পণ্যের বিজ্ঞাপনে উপস্থিত হয়েছেন।

২০১৫ সাল থেকে ২০১৭ সাল পর্যন্ত শর্মা অ্যান্ডটিভি চ্যানেলে প্রচারিত গঙ্গা ধারাবাহিকে আইনজীবী গঙ্গা শুক্লার চরিত্রে অভিনয় করেছিলেন। তাঁর বিপরীতে অভিনয় করেছিলেন বিশাল বশিষ্ঠ এবং শক্তি আনন্দ। ২০১৮ সাল থেকে ২০১৯ সাল অবধি তিনি কালার টিভি চ্যানেলে সিলসিলা বদলতে রিশ্তো কা ধারাবাহিকে ডাক্তার মৌলীর চরিত্রে অভিনয় করেছেন। তাঁর বিপরীতে ছিলেন শক্তি অরোরা এবং কিংশুক মহাজন।

সাত উচাক্কে ধারাবাহিকে সোনার ভূমিকাকে সমালোচকরা খুব প্রশংসা করেছিলেন।

ব্যক্তিগত জীবন 
অদিতি শর্মা ১৯৮৩ সালের ২৪শে আগস্ট লখনউতে এক ঐতিহ্যবাহী পাঞ্জাবি পরিবারে জন্ম গ্রহণ করেছিলেন। তাঁর বাবা ও মায়ের নাম যথাক্রমে ড. দেবিন্দর দেব শর্মা এবং অনিলা শর্মা। তাঁর এক বোন শ্বেতা শর্মা এবং এক ভাই ভব্য শর্মা। তিনি দিল্লি বিশ্ববিদ্যালয়ের অধীনে লখনউয়ের শ্রী ভেঙ্কটেশ্বর কলেজে থেকে বি.কম পড়াশোনা শেষ করেছিলেন। ২০১৪ সালের ৩০শে নভেম্বর তিনি তাঁর প্রেমিক সরওয়ার আহুজাকে বিবাহ করেছিলেন। ২০০৪ সালে জি টিভির ইন্ডিয়া'স বেস্ট সিনেস্টারস কি খোজ অনুষ্ঠানে তাঁর সাথে আহুজার দেখা হয়েছিল এবং তাঁরা দুজনে মিলে এই শোটি জিতেছিলেন। তাঁরা বিবাহের আগে প্রায় ৭ বছর ধরে মেলামেশা করেছিলেন। ২০১৯ সালের ১৬ই নভেম্বর তাঁদের একটি পুত্র সন্তান জন্মায়, যার নাম তাঁরা রেখেছেন সরতাজ আহুজা।

আরও দেখুন 
 ভারতীয় টেলিভিশন অভিনেত্রীদের তালিকা

তথ্যসূত্র

বহিঃসংযোগ 
 
 

১৯৮৩-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
পাঞ্জাবি চলচ্চিত্র অভিনেত্রী
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
২১শ শতাব্দীর ভারতীয় অভিনেত্রী
শ্রীলা ঘোষ

শ্রীলা ঘোষ (জন্ম: ২৫শে সেপ্টেম্বর ১৯৬২) একজন প্রাক্তন নৃত্যশিল্পী, অভিনেত্রী এবং সাংবাদিক। ১৯৮৫ সালে, তিনি ব্রিটিশ ব্রডকাস্টিং কর্পোরেশনের টেলিভিশন অনুষ্ঠান ইস্টএন্ডার্স-এ নাইমা জাফরি চরিত্রে অভিনয় করার পর যুক্তরাজ্যের ঘরে ঘরে এক পরিচিত মুখে পরিণত হয়েছেন। তিনি একজন কার্যনির্বাহী হিসাবে কাজ করার জন্য উক্ত অনুষ্ঠানের কাজ থেকে নিজেকে সরিয়ে আনেন। তিনি এসমী ফেয়ারবায়ার্ন ফাউন্ডেশনের আর্টস অ্যান্ড হেরিটেজ বিভাগের প্রথম অনুষ্ঠান পরিচালক ছিলেন এবং ইনস্টিটিউট অফ ইন্টারন্যাশনাল ভিজ্যুয়াল আর্টস (আইএনআইভিএ)-এর উপপরিচালক হয়েছিলেন। তিনি বর্তমানে ফ্রি ওয়ার্ড সেন্টারের পরিচালক হিসেবে কাজ করছেন।

পেশা 
শ্রীলা ঘোষ একজন অভিনয়শিল্পী, ধ্রুপদী (ভরতনাট্যম এবং কত্থক) নৃত্যশিল্পী এবং গায়িকা হিসাবে তার কর্মজীবন শুরু করেছিলেন। মাত্র সতেরো বছর বয়সে তিনি একজন প্রতিনিধি  এবং ইক্যুইটি কার্ড যোগাড় করার পর, নাট্যকলায় ব্যাপকভাবে কাজ করেছিলেন। তিনি ম্যাক্স স্টাফোর্ড-ক্লার্কের জয়েন্ট স্টক থিয়েটার কোম্পানির মতো শীর্ষস্থানীয় সংস্থাগুলোর সাথে সংযুক্ত ছিলেন; যেখানে তিনি বিপণন ও প্রচার কর্মকর্তা হিসাবেও কাজ করছিলেন। তিনি বেশ কিছু টেলিভিশন অনুষ্ঠানে কাজ করার পর, ১৯৮১ সালে প্লে ফর টুডে প্রোডাকশনের দ্য গারল্যান্ড এবং ১৯৮৪ সালে মুভিং অন দ্য এজ নামক চলচ্চিত্রে অভিনয় করেছেন। ১৯৮২ সালে, তিনি ব্রিটিশ ব্রডকাস্টিং কর্পোরেশনের শুশ্রুষাকারী বিষয়ক নাটক অ্যাঞ্জেলস-এ অভিনয় করেছেন এবং ১৯৮৪ সালে আইটিভি সফল মিনি সিরিজ, দ্য জুয়েল ইন দ্য ক্রাউন-এ তিনি মিনির চরিত্রে অভিনয় করেছেন। যদিও তিনি প্রচলিত অর্থে একজন অভিনেত্রী হিসাবে প্রশিক্ষণ গ্রহণ করেননি, তবুও তিনি ভারতীয় নৃত্য থেকে যে অভিনয় এবং নাটকীয় কৌশলের প্রশিক্ষণ পেয়েছিলেন তা তার অভিনয় জীবনের বিভিন্ন ভূমিকায় কাজে লাগিয়েছিলেন।

১৯৮৫ সালে শ্রীলা ব্রিটিশ ব্রডকাস্টিং কর্পোরেশনের টেলিভিশন অনুষ্ঠান ইস্টএন্ডার্স-এ অভিনয় করার মাধ্যমে তার টেলিভিশন কর্মজীবন অব্যাহত রাখেন, যেখানে তিনি নাইমা জেফারি চরিত্রে অভিনয় করেছিলেন। নাইমা এবং তার স্বামী (এন্ড্রু জনসন) এই অনুষ্ঠানে অংশ নেওয়া প্রথম এশীয় (এটি একটি সংখ্যালঘু জাতি, যাদের পূর্বে ব্রিটিশ টেলিভিশন অনুষ্ঠানে কম প্রদর্শন করা হতো) চরিত্র ছিলেন। এই অনুষ্ঠানে তাদের অন্তর্ভুক্তি লন্ডনের পূর্ব প্রান্তে বিদ্যমান বহু-সাংস্কৃতিক সমাজের বিভিন্ন-স্তরকে প্রতিবিম্বিত করার একটি সু-উদ্দেশ্যমূলক প্রচেষ্টা ছিল। ১৯৮৭ সাল অবধি শ্রীলা এই ধারাবাহিকটিতে কাজ করেছেন।

ব্যক্তিগত জীবন 
তিনি আর্টস কাউন্সিলে একজন সংযোগ আধিকারিক হিসাবে কর্মরত থাকাকালীন আংশিক সময়ের ভিত্তিতে ওয়ারউইক বিশ্ববিদ্যালয়-এর ইউরোপীয় সাংস্কৃতিক নীতি ও প্রশাসনে এমএ করেছিলেন এবং ২০০৫ সালে তিনি বার্কবেক বিশ্ববিদ্যালয়ের শিল্পকলার ইতিহাস বিষয়ে একটি কোর্স শুরু করেন।

তথ্যসূত্র

বহিঃসংযোগ 

 

ব্রিটিশ মঞ্চ অভিনেত্রী
ব্রিটিশ টেলিভিশন অভিনেত্রী
ইংরেজ সোপ অপেরা অভিনেত্রী
ভারতীয় মঞ্চ অভিনেত্রী
ভারতীয় টেলিভিশন অভিনেত্রী
ভারতীয় ধারাবাহিক নাটকের অভিনেত্রী
জীবিত ব্যক্তি
১৯৬২-এ জন্ম
শিলংয়ের ব্যক্তি